CELEX: 32021D0283
Language: da
Date: 2021-02-22 00:00:00
Title: Rådets afgørelse (FUSP) 2021/283 af 22. februar 2021 om ændring af afgørelse (FUSP) 2018/906 om forlængelse af mandatet for Den Europæiske Unions særlige repræsentant for Sahel

23.2.2021   
               
               
                  DA
               
               
                  Den Europæiske Unions Tidende
               
               
                  L 62/47
               
            
         RÅDETS AFGØRELSE (FUSP) 2021/283
         af 22. februar 2021
         om ændring af afgørelse (FUSP) 2018/906 om forlængelse af mandatet for Den Europæiske Unions særlige repræsentant for Sahel
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 33 og artikel 31, stk. 2,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Rådet vedtog den 7. december 2015 afgørelse (FUSP) 2015/2274 (1) om udnævnelse af Ángel LOSADA FERNÁNDEZ til Den Europæiske Unions særlige repræsentant (EUSR) for Sahel.
                  
               
                     (2)
                  
                  
                     Rådet vedtog den 25. juni 2018 afgørelse (FUSP) 2018/906 (2) om forlængelse af Ángel LOSADA FERNÁNDEZ' mandat som EUSR for Sahel. EUSR's mandat blev yderligere forlænget ved Rådets afgørelse (FUSP) 2020/253 (3). EUSR's mandat udløber den 28. februar 2021.
                  
               
                     (3)
                  
                  
                     EUSR's mandat bør forlænges med endnu en periode på fire måneder inden for det finansielle referencegrundlag som fastsat i artikel 5, stk. 1, i afgørelse (FUSP) 2018/906 som ændret ved afgørelse (FUSP) 2020/253.
                  
               
                     (4)
                  
                  
                     EUSR vil skulle gennemføre mandatet under forhold, der muligvis vil blive forværret og vil kunne hindre opnåelsen af målene for Unionens optræden udadtil, jf. traktatens artikel 21 —
                  
               VEDTAGET DENNE AFGØRELSE:
         
            Artikel 1
            Afgørelse (FUSP) 2018/906 ændres således:
            
                        1)
                     
                     
                        Artikel 1, stk. 1, affattes således:
                        »Mandatet for Ángel LOSADA FERNÁNDEZ som Den Europæiske Unions særlige repræsentant (EUSR) for Sahel forlænges indtil den 30. juni 2021. Rådet kan beslutte, at EUSR's mandat afsluttes tidligere på grundlag af en vurdering fra Den Udenrigs- og Sikkerhedspolitiske Komité (PSC) og efter forslag fra Unionens højtstående repræsentant for udenrigsanliggender og sikkerhedspolitik (HR).«
                     
                  
                        2)
                     
                     
                        Artikel 14, andet afsnit, affattes således:
                        »EUSR's endelige samlede rapport om gennemførelsen af mandatet forelægges senest den 30. april 2021.«
                     
                  
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 22. februar 2021.
            
               
                  På Rådets vegne
               
               J. BORRELL FONTELLES
               
                  Formand
               
            
         
         
            (1)  Rådets afgørelse (FUSP) 2015/2274 af 7. december 2015 om udnævnelse af Den Europæiske Unions særlige repræsentant for Sahel (EUT L 322 af 8.12.2015, s. 44).
         
            (2)  Rådets afgørelse (FUSP) 2018/906 af 25. juni 2018 om forlængelse af mandatet for Den Europæiske Unions særlige repræsentant for Sahel (EUT L 161 af 26.6.2018, s. 22).
         
            (3)  Rådets afgørelse (FUSP) 2020/253 af 25. februar 2020 om ændring af afgørelse (FUSP) 2018/906 om forlængelse af mandatet for Den Europæiske Unions særlige repræsentant for Sahel (EUT L 54I af 26.2.2020, s. 9).